༤༠༦༽༄། ། ཆོས་ཀྱི་སྟན་བཤམས་མ་ཐག་ཕུན་སུམ་ཚོགས་པའི་ཕན་ཡོན་བཅུ་ཐོབ་པར་བསྟན་པ། ། »» དེ་བཞིན་གཤེགས་པའི་ཉན་ཐོས་གང་། ། ཞི་བ་བཤད་པ་ལུང་བསྟན་པ། ། ཆོས་ཀྱི་སྟན་ནི་བཤམས་མ་ཐག། ཕུན་སུམ་ཚོགས་པ་བཅུ་ཐོབ་པ། ། འཁོར་ལོས་བསྒྱུར་བ་བརྒྱ་བྱིན་དང་། ། ཚངས་པ་སྐྱེ་དགུའི་བདག་པོ་དང་། ། སྟོན་པའི་བསྟན་ལ་སྟན་ཐོབ་དང་། ། དབང་བསྐུར་བ་དང་བྱང་ཆུབ་ཀྱི། ། སྙིང་པོར་སངས་རྒྱས་ཐོབ་པའི་བསྟན། ། ཆོས་ཀྱི་འཁོར་ལོ་བསྐོར་བའི་ཁྲི། ། ཆོ་འཕྲུལ་ཆེན་པོ་སྟོན་པ་དང་། ། མྱ་ངན་འདས་པའི་ཁྲི་སྟན་བཅུ། ། དེ་དག་ཐོབ་པར་འགྱུར་ཞེས་གསུངས། ། བྱང་ཆུབ་སེམས་དཔའ་དམིགས་མེད་ལ། ། ཐལ་མོ་སྦྱར་བ་བྱས་པ་ཡི། ། རྣམ་པར་སྨིན་པ་གང་ཡིན་པ། ། སྟོན་པ་ཐམས་ཅད་མཁྱེན་པ་ལ། ། ཐམས་ཅད་འདུད་དང་འདྲར་འགྱུར་གསུང་། ། ཆོས་པ་བཟང་པོ་ཡིན་སྙམ་ན། ། ད་རུང་ཉོན་མོངས་ཁ་མ་བྲི། ། ཨ་ལོག་པའི་ཤེས་པ་འདི་ཡི་རེ་མུག། འཁྲུལ་པའི་རྟོག་པ་འདིས་ང་རེ་བསླུས། ། བཀའ་བཀྱོན་བས་ལྟ་བསོད་རེ་ཐང་། ། ལུང་འདི་ཀུན་ཏུ་བརྟགས་ལས་བྱུང་། ། ཀུན་ཏུ་རྟོག་པའང་ཡོད་མ་ཡིན། ། བཞད་གད་རྩེད་མོའི་བར་དུ་ཡང་། ། དུས་མ་ཡིན་པའི་ཚིག་མི་སྨྲ། ། དུས་ལ་བབ་པར་སྨྲ་བ་ནི། ། མི་གཡོའི་ཞིང་དེར་སྐྱེ་བར་འགྱུར། ། གཅེས་པའི་བུ་གསུམ་ཚད་དུ་ཆུག། ཨ་ཐ་ལིང་ཐ་ལིང་ཐ་ལིང་ལང་། ། ཕྱོགས་བཅུ་དུས་གསུམ་བཞུགས་པ་ཡི། ། རྒྱལ་བ་སྲས་དང་བཅས་རྣམས་ཀྱི། ། རྣམ་ཐར་བསམ་གྱིས་མི་ཁྱབ་ལ། ། གདུང་རྒྱུད་སོ་སོ་འཛིན་པ་རྣམས། ། སྐྱབས་གསུམ་བསླབ་པ་བྱང་སེམས་ཀྱིས། ། ཐམས་ཅད་ལེགས་པར་འོང་དུ་འདྲ། ། ཐར་པས་སངས་རྒྱས་ཐོབ་པ་ལ། ། དགའ་ཞིང་རྗེས་སུ་ཡི་རང་འབུལ། ། སོ་སོ་རང་གི་ཕ་ཕོགས་ལ། ། སྤྱོད་ཅིང་རྣམ་ཐར་སྐྱོང་བ་འདི། ། ལེགས་ཤིང་མི་འཐད་མེད་པ་ལ། ། རང་ལ་གཏད་པའི་ཕ་ཡི་ཕོགས། ། བླ་མའི་རྣམ་ཐར་མི་འཛིན་ནམ། ། མྱོས་པ་ཡིན་ནམ་ཆང་འཐུང་ངམ། ། གདོན་གྱིས་བརླབས་སམ་ཇི་ལྟར་གྱུར། ། འགྲོ་བའི་མགོན་པོ་ཐུགས་རྗེ་ཅན། ། བླ་མ་རྒྱལ་བ་སྲས་བཅས་ཀྱིས། ། ཐུགས་རྗེ་དགོངས་ནས་བྱིན་གྱིས་རློབས། ། སྤྲང་པོ་ནགས་ཁྲོད་དགོན་པར་སྐྱོལ། ། ། །««